Iepirkuma procedūra Publisko iepirkumu likuma 10.panta kārtībā
 “Ēdināšanas pakalpojuma nodrošināšana Salaspils novada pašvaldības pirmsskolas izglītības iestādēs”
(iepirkuma identifikācijas Nr. SNP 2026/38)


08.07.2026.

Jautājums: Nolikuma 9.pielikumā “Produktu saraksts”, 32.pozīcijā Pasūtītājs kā vienu no neobligātajiem produktiem norādījis “Lēcas”. Vēlamies vērst Iepirkumu komisijas uzmanību, ka Latvijā lēcas netiek audzētas, bioloģiskie piegādātāji/izplatītāji arī nepiedāvā no Eiropas savienības ievestas lēcas ar paaugstinātu kvalitāti (BL). 
Ņemot vērā augstāk minēto, lūdzam Iepirkumu komisiju izskatīt iespēju šo produktu izņemt vai nomainīt pret citu, līdzvērtīgu, jo šajā gadījumā tam nav nozīmes, ja neviens pretendents to nevar piedāvāt.


Komisijas atbilde: Iepirkuma komisija informē, ka atbilstoši Pārtikas un veterinārā dienesta (PVD) Nacionālās pārtikas kvalitātes shēmas (NPKS) oficiālajam reģistram lēcu produktu kategorijā ir reģistrēti uzņēmumi, kuri piedāvā lēcas ar paaugstinātu kvalitāti (BL) marķējumu.
Līdz ar to Iepirkuma komisijas rīcībā esošā informācija neliecina, ka šāds produkts Latvijas tirgū nebūtu pieejams, un nav pamata izslēgt 32. pozīcijā norādīto produktu “Lēcas” no nolikuma 9. pielikuma “Produktu saraksts”.

